# Φιλοσοφική Σχολή

Τμήμα Αγγλικής Γλώσσας και Φιλολογίας

**ΑΙΤΗΣΗ ΟΡΚΩΜΟΣΙΑΣ**

Καλούνται οι φοιτητές που ολοκλήρωσαν, σύμφωνα με το πρόγραμμα σπουδών του Τμήματος, όλα τους τα μαθήματα που απαιτούνται για τη λήψη του πτυχίου την περίοδο Ιουνίου 2017 να προσέλθουν στη Γραμματεία του Τμήματος από 11-9-2017 έως και 20-9-2017, Δευτέρα-Τετάρτη-Παρασκευή, ώρες 11.00-13.30 για να υποβάλλουν αίτηση ορκωμοσίας. Οι αιτήσεις θα γίνονται δεκτές εφόσον έχει ανακοινωθεί και το τελευταίο μάθημα του ενδιαφερόμενου. Απαραίτητη η προσκόμιση της φοιτητικής ταυτότητας/πάσο (ηλεκτρονικής ή/και τριπτύχου), της αστυνομικής ταυτότητας του ενδιαφερόμενου καθώς και του βιβλιαρίου υγείας της Σχολής (εφόσον έχουν προμηθευτεί βιβλιάριο από το Παν/μιο). Η αίτηση μπορεί να κατατεθεί και από εξουσιοδοτημένο άτομο με τα απαραίτητα δικαιολογητικά και όχι ταχυδρομικώς. Σε περίπτωση απώλειας κάποιου εκ των ανωτέρω θα προσκομίζεται υπεύθυνη δήλωση επικυρωμένη από αστυνομική αρχή στην οποία θα αναφέρεται η απώλεια.

Επισυνάπτεται το έντυπο της αίτησης ορκωμοσίας προς διευκόλυνσή σας.

Όσοι έχουν κάνει προηγούμενη αίτηση ορκωμοσίας για να συμμετάσχουν στην ορκωμοσία θα πρέπει να ξανακάνουν αίτηση στη Γραμματεία. Σε καμία περίπτωση δεν θα υφίσταται η παλαιότερη αίτηση. Επίσης όσοι διέμεναν στη φοιτητική εστία θα πρέπει να προσκομίσουν βεβαίωση από την εστία ότι έχουν αποχωρήσει από αυτήν.

\* Αφού συμπληρωθεί το έντυπο της αίτησης από τον/την αιτούντα/ούσα, πηγαίνετε στη Βιβλιοθήκη του Τμήματος (9ος όροφος, γρ. 929) για υπογραφή και σφραγίδα και έπειτα την καταθέτετε οριστικά στη Γραμματεία.

Σημείωση: Παρακαλούμε να αποθηκεύετε τον αριθμό της ηλεκτρονικής σας ταυτότητας (πάσο), ο οποίος αναγράφεται στο μπροστινό της μέρος, διότι μπορεί να σας φανεί χρήσιμο σε μετέπειτα ενέργειες εκτός Σχολής.

Αθήνα 21 Αυγούστου

Από τη Γραμματεία του Τμήματος